"Аӡыҭгага ахә шәоуп, амҩа иқәуп, жәамш рыла иаароуп, ианааилак ҽнак ала иқәҳаргылоит. Амашәыр ҟалеит, афымцалашара ақәыӷәӷәара иахҟьаны аӡыҭгага блит", - иҳәеит Анқәаб.
Иара убасгьы адырра ҟаиҵеит сынтәатәи ашықәс иалагӡаны аӡыҭгагатә станциа ҿыц аусура иалагараны ишыҟоу. Иара иазгәеиҭеит уи ӡыла аиқәыршәаразы аус акырӡа ишеиӷьнатәо.
Аӡы азы ауадаҩрақәа рызцәырҵит Аҟәа ақалақь агәаҿы инхо ауаа. Арҭ амшқәа рзы дара аӡы аамҭа-аамҭалоуп ишроуа.
Шәаӡырҩла арадио Sputnik Аԥсны.